Niðurstöður úr skýrslum nautgriparæktarinnar í september Skýr frá Núpi 3 undir Vestur-Eyjafjöllum , Faðir Steri 13057 og móðir Terta 750 . Reiknuð meðalnyt 24.854,2 árskúa á hinum fyrrnefndu 518 búum var 6.273 kg eða 6.523 kg OLM ( orkuleiðrétt mjólk ) á síðustu 12 mánuðum . Meðalfjöldi árskúa á búunum 518 var 48,0 . Meðalnyt árskúa síðustu 12 mánuði var mest á búi Karls Inga og Erlu Hrannar á Hóli í Svarfaðardal , hinu sama búi og undanfarið , þar sem hver árskýr mjólkaði nú að jafnaði 8.453 kg . Í öðru sæti nú var bú Eggerts , Jónu , Páls og Kristínar á Kirkjulæk í Fljótshlíð þar sem meðalárskýrin mjólkaði 8.353 kg . Þriðja búið í röðinni var bú Ólafar og Valgeirs í Hvammi á Barðaströnd og meðalnyt árskúnna þar reyndist 8.220 kg. síðustu 12 mánuði . Fjórða var bú Gunnbjörns ehf. í Skáldabúðum 2 í hinum forna Gnúpverjahreppi þar sem meðalárskýrin skilaði 8.195 kg. af mjólk á tímabilinu . Fimmta sætið vermdi bú Stóru-Tjarna ehf. á Stóru-Tjörnum í Ljósavatnsskarði í Þingeyjarsveit þar sem nyt árskúnna reiknaðist að jafnaði 8.180 kg . Nythæsta kýrin sl. 12 mánuði reyndist vera Gola 694 ( f. Þytur 09078 ) í Egilsstaðakoti í Flóa en nyt hennar var 13.874 kg. á tímabilinu sem um ræðir . Næst henni var Skuld 1539 ( f. Aðall 02039 ) á Hvanneyri í Andakíl , móðir Bagga 14043 og Jötuns 17026 , sem mjólkaði 13.663 kg . Þriðja í röðinni varð að þessu sinni Daufá 1866 ( f. Gustur 09003 ) á Hrafnagili í Eyjafjarðarsveit sem mjólkaði 13.653 kg . Fjórða var Svana 753 ( f. Gráni 608 , dóttursonur Ófeigs 02016 og sonarsonur Lóa 01008 ) í Flatey á Mýrum við Hornafjörð sem mjólkaði 13.445 kg. síðustu 12 mánuðina . Hin fimmta í röðinni nú var Dúna 464 ( f. Muni 10018 ) í Ásgarði í Reykholtsdal sem mjólkaði 13.294 kg . Alls náðu 113 kýr á búunum , sem afurðaskýrslum fyrir septembermánuð hafði verið skilað frá að morgni þ. 11. október að mjólka 11.000 kg. og þar yfir á síðustu 12 mánuðum . Af þeim skiluðu 32 yfir 12.000 kg. nyt á tímabilinu og 7 þeirra mjólkuðu meira en 13.000 kg . Meðalfjöldi kúa á kjötframleiðslubúunum reiknaðist 22,7 en árskýrnar reiknuðust að jafnaði 17,3 . Meðalkjötframleiðsla á þeim búum sl. 12 mánuði reyndist 5.052,0 kg . Meðalfallþungi allra ungnauta á aldrinum 12 - 30 mánaða , skráðra í slátrun frá öllum búum undanfarna 12 mánuði var 242,5 kg. og reiknaður meðalaldur þeirra við slátrun var 740,6 dagar .